เซ็นวันนี้รับเหมาหมอชิตคูคต
อิตาเลียนไทยเตรียมแผนรับมือ-รื้อสะพานเกษตร, รัชโยธิน,นายพีระยุทธ สิงห์พัฒนากุล ผู้ว่าการ การรถไฟฟ้าขนส่งมวลชนแห่งประเทศไทย (รฟม.) เปิดเผยว่า วันที่ 3 เม.ย.2558 พล.อ.ยอดยุทธ บุญญาธิการ ประธานบอร์ด รฟม. จะเป็นประธานพิธีลงนามสัญญาว่าจ้างก่อสร้างงานโยธา โครงการรถไฟฟ้าสายสีเขียว ช่วงหมอชิต-สะพานใหม่-คูคต วงเงินค่าก่อสร้างประมาณ 28,000 ล้านบาท โดยแบ่งเป็น 4 สัญญา ได้แก่ สัญญาที่ 1 หมอชิต-สะพานใหม่ บริษัท อิตาเลี่ยนไทยฯ วงเงิน 15,000 ล้านบาท สัญญาที่ 2 สะพานใหม่-คูคต กลุ่ม UN-SH-CH Joint Venture วงเงิน 6,600 ล้านบาท และสัญญาที่ 3 งานก่อสร้างศูนย์ซ่อมบำรุง (เดปโป้) และอาคารจอดรถ กลุ่ม STEC-AS Joint Venture วงเงิน 4,000 ล้านบาท และสัญญาที่ 4 งานจ้างออกแบบควบคู่การก่อสร้างระบบราง กลุ่ม STEC-AS Joint Venture วงเงิน 2,800 ล้านบาท,ผู้ว่าการ รฟม.กล่าวว่า สำหรับแผนการก่อสร้าง บริษัทผู้รับเหมาจะต้องทำล่วงหน้า เพื่อนำแผนดังกล่าวไปเสนอต่อกรุงเทพมหานคร และหน่วยงานที่เกี่ยวข้อง เนื่องจากแนวก่อสร้างรถไฟฟ้าสายสีเขียว จากหมอชิต-สะพานใหม่ ก่อสร้างไปตามแนวเกาะกลางถนนพหลโยธินและจากสะพานใหม่-คูคต ก่อสร้างบนถนนลำลูกกาของกรมทางหลวง จึงต้องขออนุมัติเข้าใช้พื้นที่ดังกล่าวก่อน เพื่อจะได้ทราบว่าจำเป็นจะต้องรื้อถอนจุดใดบ้าง เมื่อรื้อถอนไปแล้วจะนำไปเก็บที่ไหน รวมถึงแผนจัดการจราจรระหว่างก่อสร้าง เมื่อหน่วยงานเจ้าของพื้นที่เห็นชอบ รฟม.จึงจะอนุญาตให้ผู้รับเหมาเข้าพื้นที่ก่อสร้างได้,สำหรับพื้นที่ก่อสร้างสัญญาที่ 1 หมอชิต-สะพานใหม่ ตามแผนงานมีความจำเป็นต้องรื้อสะพานรถยนต์ข้ามแยกรัชโยธิน เพื่อก่อสร้างเป็นอุโมงค์ทางลอดแทน ตามแนวถนนรัชดาภิเษก และรื้อสะพานรถยนต์ข้ามแยกเกษตร เพื่อหลบแนวเสาตอม่อรถไฟฟ้า และหลังก่อสร้างเสร็จจะสร้างสะพานใหม่คืน ซึ่งบริษัท อิตาเลี่ยนไทยฯ ผู้รับเหมา เตรียมเสนอแผนการรื้อย้ายต่อ รฟม. โดยเสนอรื้อย้ายสะพานรถยนต์ข้ามแยกเกษตรก่อน จากนั้นจึงจะเริ่มรื้อย้ายสะพานรถยนต์ข้ามแยกรัชโยธิน ซึ่งระหว่างรื้อย้ายและก่อสร้างอุโมงค์ทางลอดทดแทน คาดว่าจะส่งผลกระต่อการจราจรอย่างมาก จึงต้องวางแผนการก่อสร้างให้รอบคอบและรัดกุม.
นายพีระยุทธ สิงห์พัฒนากุล ผู้ว่าการ การรถไฟฟ้าขนส่งมวลชนแห่งประเทศไทย (รฟม.) เปิดเผยว่า วันที่ 3 เม.ย.2558 พล.อ.ยอดยุทธ บุญญาธิการ ประธานบอร์ด รฟม. 
พีระยุทธ สิงห์พัฒนากุล,อิตาเลียนไทย,สะพานเกษตร,รัชโยธิน,การรถไฟฟ้าขนส่งมวลชน,โครงการรถไฟฟ้าสายสีเขียว,ข่าว,ข่าวทั่วไทย,ไทยรัฐฉบับพิมพ์